אדנה פרידמן

אָדֶנָה טי. פרידמן (באנגלית: Adena T. Friedman; נולדה ב-1969) היא אשת עסקים אמריקאית, והחל מינואר 2017 היא מכהנת כנשיאה ומנהלת כללי של נאסד"ק.<ref name="Adena Friedman"></ref> קודם לכן היא ניהלה את חברת ההשקעות האמריקאית "קבוצת קרלייל" (The Carlyle Group Inc).

פרידמן היא האישה הראשונה שנבחרה לנהל את הבורסה בארצות הברית.<ref name="Adena Friedman" />

== קורות חיים והשכלה ==
רובינסון טסטה נולדה וגדלה בבולטימור להוריה, מייקל ד. טסטה (Michael D. Testa) מנהל כללי של חברת השקעות ואדנה וו. טסטה (Adena W. Testa) עורכת דין במשרד עורכי הדין בבולטימור. היא היא למדה בויליאמס קולג' וקיבלה תואר ראשון במדעי המדינה ובהמשך למדה באוניברסיטת ונדרבילט וקיבלה תואר שני במנהל עסקים.<ref name="bbc"></ref>

== קריירה ==
לאחר סיום לימודיה בשנת 1993, פרידמן עבדה זמן קצר עם סנטור אל גור (שבהמשך היה סגן נשיא ארצות הברית), אך חשה שבעולם העסקים, אותו הכירה בילדותה, באמצעות אביה, היא תוכל לבוא לידי ביטוי טוב ומהר יותר. באותה שנה היא החלה לעבוד בנאסד"ק כמתמחה ללא שכר.<ref name="bbc" />

מאז, למעט 3 שנים היא היא עובדת בנאסד"ק תוך שהיא ממלאת תפקידים שונים ומתקדמת עד לתפקידה הנוכחי. בין התפקידים שמילאה:<ref name=":0"></ref>
* ראש מחלקת מוצרי מידע,
* מנהלת כספים ראשית,

בין היתר היא יזמה ופיקחה על רכישות של בורסות נוספות כמו: בורסת פילדלפיה (Philadelphia Stock xchange) והבורסה של בוסטון (Boston Stock Exchange).<ref name=":0" />

בשנת 2011 עברה פרידמן לחברת ההשקעות הפרטית "קרלייל" והייתה שם מנהלת פיננסית ודירקטורית, עד 2014.<ref name="bbc" />

כשחזרה לנאסד"ק פרידמן כיהנה בתפקיד מנהלת תפעול ראשית ובינואר 2017 מונתה למנהלת כללית.<ref name="Merced"></ref>

במהלך משבר הקורונה פרידמן אפשרה לעובדים לעבוד מביתם, תוך פיצול אנשי המפתח בבורסה לשני צוותים, כדי להבטיח המשכיות בעבודת נאסד"ק.<ref></ref>

פרידמן מתחרה עם בורסות אחרות ובעיקר עם הבורסה לניירות ערך בניו יורק (NYSE) על כל הנפקה ולצורך כך היא מוכנה להשקיע מיליוני דולרים בהצגת החברות למשקיעים, במסגרת אירועים הנערכים על ידי נאסד"ק ברחבי העולם.<ref name=":1"></ref>

נאסד"ק בראשותה של פרידמן רוכשת בעקביות חברות שעוסקות בטכנולוגיית מידע, טכנולוגיה פיננסית ומסחר ממוחשב.<ref name=":2"></ref> ביוני 2023 נאסד"ק רכשה את חברת הפינטק Adenza בלמעלה מ-10 מיליארד דולר ובכך השיגה יתרון על טכנולוגיות שבשימוש בורסות אחרות.<ref></ref>

== השקפותיה ==
פרידמן היא קפיטליסטית רואה בנאסד"ק "מנוע לקפיטליזם" והיא דוגלת ב"הנגשת השקעות לציבור".

באפריל 2019 היא נשאה כמה הרצאות בתחומים כמו: "עתידו של הקפיטליזם", "רעיונות למודרניזציה של קפיטליזם".

בדצמבר 2020, פרידמן הכתיבה כלל שחייב את החברות הרשומות בנאסד"ק לעמוד ביעדי גיוון חברתי מינימלי (נשים, מיעוטים, להט"ב בדירקטוריונים שלהן, או להסביר בכתב מדוע הן לא עושות זאת.<ref name=":1" />

== תפקידי ניהול נוספים ==
בנוסף למשרתה בנאסד"ק, פרידמן משמשת גם:
* מאז דצמבר 2018: דירקטורית (סוג B) בבנק הפדרלי של ניו יורק (Federal Reserve Bank of New York).<ref name=":0" /><ref></ref>
* החל מינואר 2020: חברה במועצת המנהלים של "FCLTGlobal", ארגון ללא מטרות רווח החוקר כלים המעודדים השקעות לטווח ארוך.<ref name=":0" /><ref></ref>
* החל מיולי 2020: חברה במועצת הנאמנים של אוניברסיטת ונדרבילט.<ref name=":0" />
* החל מינואר 2024: חברת דירקטוריון "השולחן העגול העסקי" (BRT) וכן יו"ר ועדת הטכנולוגיה של BRT.<ref name=":0" />

== פרטים אישיים ==
ב-1993 היא נישאה למייקל קמרון פרידמן (Michael Cameron Friedman) בטקס פרסביטריאני בבולטימור, מרילנד.<ref></ref> בעלה הוא עורך דין בדימוס ולהם שני בנים.<ref name=":2" /><ref>[http://www.alfordlakecamp.com/friedman Alford Lake Camp: "Adena Testa Friedman"] retrieved November 14, 2016</ref>

לפרידמן יש חגורה שחורה בטאקוונדו ולדבריה העיסוק בספורט זה עזר לה להיות "חסרת פחד" בעסקים.<ref name="bbc" />

== הוקרה ==
פרידמן דורגה, כמה פעמים, על ידי מגזין פורבס כאחת הנשים החזקות בעולם (ברשימת "Power Women" השנתית).

== קישורים חיצוניים ==

* [https://www.ted.com/talks/adena_friedman_what_s_the_future_of_capitalism?subtitle=en&trigger=5s הרצאה (באנגלית) על בימת TED]

== הערות שוליים ==

קטגוריה:בוגרי אוניברסיטת ואנדרבילט
קטגוריה:בוגרי ויליאמס קולג'
קטגוריה:סמנכ"לי כספים אמריקאים
קטגוריה:אמריקאיות שנולדו ב-1969